**JAVNI razpiS »PILOTNI PROJEKTI RAZVOJA IN UVEDBE INOVATIVNIH REŠITEV ZA OHRANJANJE ZAVZETOSTI, PRODUKTIVNOSTI IN UČINKOVITOSTI STAREJŠIH ZAPOSLENIH«**

**PARTNERSKI SPORAZUM 2020– *VZOREC***

(*Vzorec se lahko z ustreznimi podatki dopolni glede na potrebe posameznega partnerstva, vendar pa navedenega besedila ni dovoljeno spreminjati*)

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[vlagatelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

in

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[vlagatelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

in

**[PODJETJE/ORGANIZACIJA],** ki ga/jo zastopa **[ime IN PRIIMEK odgovorne osebe]** (v nadaljevanju **[vlagatelj (vodilni partner) / krovni partner / svetovalni partner ]**

Davčna številka:

Matična številka:

Transakcijski račun:       , odprt pri banki:

(v nadaljevanju projektni partnerji)

sklenejo

**PARTNERSKI SPORAZUM št. .........**

**ZA IZVEDBO PROJEKTA ........ [NAZIV PROJEKTA]**

1. člen

(uvodne določbe)

Projektni partnerji uvodoma ugotavljajo, da:

* je Javni štipendijski, razvojni, invalidski in preživninski sklad Republike Slovenije, Dunajska cesta 20, 1000 Ljubljana, matična številka: 1198459000, davčna številka: 86279670 (v nadaljevanju sklad) v vlogi upravičenca objavil javni razpis »Pilotni projekti razvoja in uvedbe inovativnih rešitev za ohranjanje zavzetosti, produktivnosti in učinkovitosti starejših zaposlenih 2020« (v nadaljevanju JR Piloti 2020), ki je bil objavljen na spletni strani sklada in v Uradnem listu št. 116/2020 dne 28.8.2020,
* je bil \_\_\_\_\_\_\_\_\_\_\_\_\_\_\_\_\_\_\_\_\_\_\_ (*naziv in poslovni naslov podjetja*) kot vodilni partner izbran na JR Piloti 2020 in je s skladom sklenil pogodbo o sofinanciranju projekta,
* da predstavljajo sredstva, dodeljena s pogodbo o sofinanciranju projekta, s katerimi se zagotavlja sofinanciranje projektnega partnerstva, sredstva evropske kohezijske politike, ki se izplačajo kot sredstva iz proračuna Evropske unije in proračuna Republike Slovenije (slovenska udeležba),
* da je namen sofinanciranja projektov iz sredstev evropske kohezijske politike izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov, pogodbe o sofinanciranju ali tega partnerskega sporazuma (v nadaljevanju sporazum).

1. člen

(predmet sporazuma)

Projektni partnerji s tem sporazumom sklepajo (ustanavljajo) partnerstvo z namenom izpolnjevanja pravic in obveznosti po pogodbi o sofinanciranju v zvezi z izvedbo projekta **[NAZIV PROJEKTA]** (v nadaljevanju projekt), izbranega na JR Piloti 2020, ki ga izvaja sklad v okviru operacije *Celovita podpora podjetjem za aktivno staranje delovne sile – ASI*, in ki je bil objavljen v Uradnem listu št. 116/2020 dne 28.8.2020.

1. člen

(odgovornost projektnih partnerjev)

Skupna vloga na Javni razpis za sofinanciranje pilotnih projektov razvoja in uvedbe inovativnih rešitev za ohranjanje zavzetosti, produktivnosti in učinkovitosti starejših zaposlenih JR Piloti 2020 je sestavni del tega sporazuma.

Projektni partnerji so soglasni, da je **[NAZIV VLAGATELJA (VODILNEGA PARTNERJA)]** kotvodilni partner v imenu in na račun projektnega partnerstva prvi odgovoren za izvršitev obveznosti po tem sporazumu in pogodbi o sofinanciranju projekta v okviru JR Piloti 2020.

Projektni partnerji se dogovorijo, da **[NAZIV VLAGATELJA (VODILNEGA PARTNERJA)]** kot vodilni partner odgovarja za pripravo in posredovanje vseh potrebnih podatkov skladu, za pripravo vsebinskih poročil po mesecih in v obliki, ki jo bo predpisal sklad oz. morebitnih dodatnih poročil, ki jih bo predpisal sklad, za oddajo poročila skupaj z vsakim zahtevkom za sofinanciranje (v nadaljevanju ZzS) ter za pravilnost vnesenih podatkov.

Vodilni partner in ostali projektni partnerji so dolžni upoštevati vsa navodila sklada, objavljena na spletni strani sklada (<https://www.srips-rs.si/vsi-razpisi/razpis/pilotni-projekti-razvoja-uvedbe-inovativnih-resitev-za-ohranjanje-zavzetosti-produktivnosti-ucinkovitosti-starejsih-zaposlenih-2020>).

1. člen

(sestava in naloge)

Projektni partnerji se dogovorijo o delitvi izvedbe aktivnosti projekta s terminskim in finančnim načrtom po posameznih partnerjih in sicer na način, ki je zapisan v Prilogi 1 k sporazumu – Vloga (Prijavnica) JR Piloti 2020.

1. člen

(seznanjenost z obveznostmi)

S podpisom tega sporazuma projektni partnerji potrjujejo, da so seznanjeni in se strinjajo z obveznostmi, ki izhajajo iz sklenjene pogodbe o sofinanciranju projekta med skladom in vodilnim partnerjem, iz javnega razpisa in ostalih delov razpisne dokumentacije ter se bodo po njih ravnali.

Projektni partnerji se zavezujejo tudi, da bodo:

* obveznosti, ki jih prevzemajo s tem sporazumom, izpolnjevali v skladu z določili in sestavnimi deli tega sporazuma, razpisne dokumentacije, prijavljenega projekta, pogodbe o sofinanciranju sklenjene med vodilnim partnerjem in skladom in Vloge - Prijavnice na JR Piloti 2020, ter aktivnosti projekta izvedli strokovno in vestno,
* začeli z izvajanjem projekta po podpisu pogodbe o sofinanciranju in zaključili vse aktivnosti najkasneje do 31.12.2021. Minimalno obdobje trajanja izvajanja projektnih aktivnosti je najmanj 3 mesece od datuma podpisa pogodbe o sofinanciranju,
* sodelovali pri izvedbi projekta na način in v obsegu, kot izhaja iz 3. člena tega sporazuma in kot je dogovorjeno in opredeljeno v Vlogi na JR Piloti 2020,
* pri porabi odobrenih sredstev ravnali skladno z načelom gospodarnosti, ekonomične porabe sredstev in učinkovitosti,
* sredstva, pridobljena po tem sporazumu, porabili namensko in izključno za izvajanje aktivnosti projekta, ki je predmet tega sporazuma in Vloge (Prijavnice) na JR Piloti 2020;
* v skladu s 125. členom Uredbe 1303/2013/EU pred izvajanjem projekta določili ustrezno ločeno računovodsko kodo in vodili ločen računovodski sistem ali ustrezno knjigovodsko evidenco za izvajanje projekta;
* zagotavljali revizijsko sled in hrambo celotne originalne dokumentacije, vezane na projekt ter vpogled v navedeno dokumentacijo za potrebe bodočih preverjanj, skladno s pravili EU in nacionalno zakonodajo. V skladu s 140. členom Uredbe 1303/2013/EU bodo zagotovili dostopnost do vseh dokumentov o izdatkih projekta v obdobju treh let od 31. decembra po predložitvi obračunov (Evropski komisiji), ki vsebujejo končne izdatke končanega projekta. O natančnem datumu za hrambo dokumentacije bo vodilni partner obveščen, pri čemer rok hrambe, v skladu s pravili pomoči po pravilu »de minimis« in državnih pomoči za usposabljanje, ne sme biti krajši od 10 let od datuma dodelitve pomoči;
* izvajali naloge informiranja in obveščanja javnosti v skladu s 115. in 116. členom Uredbe 1303/2013/EU in veljavnimi Navodili organa upravljanja na področju komuniciranja vsebin evropske kohezijske politike v programskem obdobju 2014–2020 (objavljena na spletni strani: <http://www.eu-skladi.si/sl/ekp/navodila>);
* za namen spremljanja in vrednotenja projekta, skladno s 27., 54., 96. in 125. členom Uredbe 1303/2013/EU ter 5. in 19. členom ter Prilogo I Uredbe 1304/2013/EU, spremljali in skladu zagotavljati podatke o doseganju ciljev in kazalnikov projekta;
* zagotovili varstvo osebnih podatkov udeležencev v skladu z določili zakona, ki ureja varstvo osebnih podatkov in Splošne uredbe o varstvu podatkov (GDPR). Projektni partnerji se strinjajo in s podpisom tega sporazuma potrjujejo, da lahko sklad za namene obdelave podatkov in analitične potrebe uporablja dokumentacijo, ki jo je pridobil vodilni partner;
* v primeru preverjanja na kraju samem skladu oz. drugemu pristojnemu organu omogočili vpogled v računalniške programe, listine, postopke v zvezi z izvajanjem projekta ter rezultate projekta. Projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili tako, da bo preverjanje čim bolj učinkovito. Vodilni partner bo s strani nadzornih organov predhodno obveščen o izvedbi preverjanj na kraju samem, v izjemnih primerih se lahko opravi tudi nenajavljeno preverjanje na kraju samem;
* omogočili nadzor tudi zunanjim ocenjevalcem, v primeru, da jih bo posredniški organ ali organ upravljanja pooblastil za nadzor nad izvajanjem projekta ter doseženimi rezultati.

Projektni partnerji so seznanjeni z dejstvom, da lahko Služba Republike Slovenije za razvoj in evropsko kohezijsko politiko v vlogi organa upravljanja (v nadaljevanju OU), revizorji in ostali nadzorni organi EU in Republike Slovenije, vključno s posredniškim organom in skladom, po izpolnitvi pogodbenih obveznosti oziroma po poteku pogodbe o sofinanciranju najmanj v obdobju treh let od 31. decembra po predložitvi obračunov Evropski komisiji, ki vsebujejo končne izdatke končanega projekta, preverjajo upravičenost porabe sredstev po tej pogodbi.

Če se bo pri kateremkoli nadzoru oz. preverjanju projekta izkazalo, da projekt ni v skladu z javnim razpisom ali pogodbo o sofinanciranju lahko sklad od kateregakoli izmed projektnih partnerjev kot upravičencev zahteva vrnitev vseh prejetih sredstev skladno s pogodbo o sofinanciranju.

Projektni partnerji se strinjajo, da so solidarno odgovorni za škodo in druge posledice, ki bi nastale zaradi nepravilnega ali nezakonitega izvajanja projekta s strani kateregakoli izmed partnerjev po pogodbi o sofinanciranju.

Solidarna odgovornost velja tudi v primeru, če se pri kateremkoli projektnem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije.

1. člen

(upravičeni stroški)

Upravičeni stroški in izdatki projekta morajo biti skladni z razpisno dokumentacijo in pogodbo o sofinanciranju projekta. Projektni partnerji so seznanjeni z dejstvom, da neupravičeni stroški in izdatki, kakor tudi iz tega izhajajoče izgube sredstev projektnih partnerjev, ne bodo sofinancirani.

Upravičeni stroški so podrobno navedeni v 13. poglavju Razpisne dokumentacije JR Piloti 2020.

Neupravičene stroške krijejo projektni partnerji sami tako, da krije vsak partner svoje.

1. člen

(načela dobre prakse)

Da bi zagotovili tekoče izvajanje projekta, se projektni partnerji zavezujejo, da bodo delovali v skladu z naslednjimi načeli dobre partnerske prakse:

* vsi projektni partnerji morajo biti seznanjeni z razpisno dokumentacijo in razumeti svojo vlogo v projektu;
* vlagatelj s skladom podpiše pogodbo o sofinanciranju, vsi projektni partnerji pa morajo biti seznanjeni z njeno vsebino in razumeti svoje obveznosti, za kar je odgovoren vodilni partner;
* vsi projektni partnerji s podpisom partnerskega sporazuma pooblastijo vodilnega partnerja, da jih zastopa pri vseh opravilih s skladom, ki so povezana z izvedbo projekta;
* vodilni partner se mora redno posvetovati s projektnimi partnerji in jih izčrpno obveščati o poteku projekta;
* vodilni partner bo moral ustrezni del prejetih namenskih sredstev najkasneje v 3 delovnih dneh po dnevu, ko jih bo prejel, prenakazati drugim projektnim partnerjem v partnerstvu na transakcijske račune, ki so navedeni v preambuli tega partnerskega sporazuma, ter v roku 15 dni po prejemu sredstev s strani sklada, skladu posredovati dokazilo o prenakazilu. Višina sredstev bo določena v dokumentih zahtevka za izplačilo, ki jih bo pred izplačilom sredstev vodilnemu partnerju potrdil sklad;
* vodilni partner in ostali projektni partnerji se medsebojno zavezujejo, da si bodo posredovali kopije vseh potrebnih poročil, ki jih vodilni partner posreduje skladu, kot to predvideva pogodba o sofinanciranju;
* predloge za spremembe projekta (npr. spremembe aktivnosti ipd.) morajo projektni partnerji pisno potrditi, preden jih vodilni partner predloži skladu. Če takšnega sporazuma ni mogoče doseči, mora vodilni partner navesti razloge za to, v kolikor spremembe predloži v odobritev skladu;
* *(PO POTREBI USTREZNO DOPOLNITE IN DODAJTE DODATNE ZAHTEVE)*

Projektni partnerji potrjujejo in jamčijo, da bodo sklad ob prijavi seznanili z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev sklada o sklenitvi pogodbe o sofinanciranju projekta, ter da so vsi podatki, ki so jih in ki jih bodo posredovali vodilnemu partnerju oziroma skladu tekom izvajanja projekta v zvezi s tem sporazumom in pogodbo o sofinanciranju projekta, resnični in popolni, v nasprotnem primeru se to šteje kot hujša kršitev tega sporazuma.

Projektni partnerji se strinjajo in s podpisom tega sporazuma potrjujejo, da lahko sklad za namene javnega razpisa in izvajanja pogodbe o sofinanciranju projekta pridobiva podatke o projektnih partnerjih iz uradnih evidenc ter uporablja osebne podatke članov projektne skupine (zaposleni, za katere vsak posamezni partner uveljavlja upravičene stroške) za namene izvajanja projekta, za kar imajo projektni partnerji zagotovljeno njihovo soglasje v skladu z veljavno zakonodajo.

1. člen

(neizpolnjevanje obveznosti po tem sporazumu)

Šteje se, da projektni partner ne izpolnjuje svojih obveznosti, če ne izpolnjuje v tem sporazumu določenih dolžnosti skladno s 5. in 7. členom tega sporazuma.

V primeru neizpolnjevanja obveznosti, ki so določene s tem sporazumom, s strani kateregakoli projektnega partnerja, je vodilni partner dolžan o tem takoj poročati skladu. Slednjemu je hkrati dolžan predlagati tudi ustrezne ukrepe in rešitev nastale situacije. Potem, ko vodilni partner prejme odločitev sklada glede predlaganih ukrepov oz. predlagane rešitve zoper partnerjevo neizpolnjevanje s tem sporazumom sprejetih obveznosti, je vodilni partner dolžan o tem obvestiti partnerja kršitelja in zoper njega sprejeti ukrepe za odpravo vzroka za neizpolnjevanje obveznosti oz. izvesti predlagano rešitev.

1. člen

(odstop od sporazuma oziroma od izvajanja projekta)

V primeru, da katerikoli izmed projektnih partnerjev predčasno odstopi od tega sporazuma, je dolžan podati pisni odstop vodilnemu partnerju. Vodilni partner je o odstopu od pogodbe dolžan obvestiti ostale partnerje sporazuma in sklad v roku 3 delovnih dni od prejema pisnega odstopa.

Projektni partnerji potrjujejo, da če so za odstop od pogodbe podlaga utemeljeni razlogi (razlogi, nastali izven sfere partnerja, za katere partner ne odgovarja), projektno partnerstvo izgubi pravico do nadaljnjega sofinanciranja, razen do sofinanciranja tistih upravičenih stroškov, ki so vezani na že izpeljane projektne aktivnosti. Šteje se, da med utemeljene razloge sodijo tudi nepričakovani razlogi, nastali po sklenitvi tega sporazuma, ki niso rezultat dejanj partnerja in jih le-ta ni mogel preprečiti, odpraviti ali se jim izogniti (npr. sprememba pravnih predpisov, ki onemogoča izvedbo projektnih aktivnosti; prenehanje delovnega razmerja delavcev iz razlogov, za katere projektni partner ni odgovoren, kar ima za posledico neizpolnjevanje pogojev za kandidiranje iz JR PILOTI 2020 ipd.).

V primeru predčasnega odstopa kateregakoli partnerja od tega sporazuma brez utemeljenih razlogov, so vsi projektni partnerji skladu solidarno odgovorni za vračilo že prejetih sredstev, ki jih je prejel partner, povečanih za zakonske zamudne obresti od dneva nakazila do dneva vračila.

V kolikor pride do spremembe partnerskega sporazuma s katero se spremeni projektni partner, projektno partnerstvo ne izgubi pravice do nadaljnjega sofinanciranja. Vsaka sprememba partnerskega sporazuma, ki se nanaša na projekt ali partnerstvo, mora biti skladna s pogodbo o sofinanciranju in navodili sklada ter jo mora predhodno pisno potrditi sklad.

1. člen

(protikorupcijska klavzula)

Projektni partnerji se zavezujejo, da oni sami kot tudi ne kdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšne nedovoljene koristi za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjen in veljaven sporazum ničen, če pa sporazum še ni veljaven, se šteje, da ni bil sklenjen.

1. člen

(aneks)

Vse morebitne dopolnitve in spremembe tega sporazuma projektni partnerji določijo z aneksom k temu sporazumu, ki ga sklenejo pred iztekom veljavnosti tega partnerskega sporazuma.

1. člen

(razreševanje sporov)

Projektni partnerji soglašajo, da se bodo medsebojno obveščali o vseh okoliščinah, pomembnih za uresničitev določil tega sporazuma. Nerešena vprašanja bodo reševali sporazumno. V primeru spora je pristojno sodišče v Ljubljani.

O obstoju sporov so projektni partnerji dolžni obvestiti sklad.

1. člen

(veljavnost sporazuma)

Sporazum začne veljati z dnem podpisa vseh projektnih partnerjev in velja do izteka vseh rokov, po katerih je možen nadzor nad pogodbo o sofinanciranju in izrekanje finančnih sankcij, ki so določene v njej.

Če bi bila katera izmed določb tega sporazuma neveljavna ali je ne bi bilo mogoče izpolniti, sporazum, v kolikor je to mogoče, ne preneha veljati v preostalih delih ter se projektni partnerji dogovorijo, da bodo v skladu z načeli vestnosti in poštenja tako določbo, v kolikor bo to mogoče, spremenili z aneksom k temu sporazumu.

Ta sporazum je sestavljen v …….. enakih izvodih, od katerih prejme vsak projektni partner …….. izvodov.

Podpis pogodbenih strank:

**Vodilni partner:**

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

**Ostali projektni partnerji:**

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

|  |  |
| --- | --- |
| Naziv partnerja: |  |
| Ime in priimek zakonitega zastopnika partnerja: |  |
| Kraj in datum: |  |
| Podpis in žig: |  |

**PRILOGE K SPORAZUMU:**

- Priloga 1 – Vloga (Prijavnica) JR Piloti 2020

**Navodila za pripravo partnerskega sporazuma JR Piloti 2020**

* Vsebina partnerskega sporazuma mora biti skladna z zahtevami JR Piloti 2020 (vsebovati mora vse elemente, ki so zapisani v vzorcu partnerskega sporazuma).
* Določene člene partnerskega sporazuma, kjer je to določeno, lahko oblikujete sami. Po potrebi, za namen urejanja razmerij med projektnimi partnerji, lahko tudi dodate člene.